wickkiey/tamil-wikipedia-chunked huggingface dataset:
# ஆர்த்தி ராணா

## தொழில்

ஆர்த்தி ராணா 1976 இல் பிறந்தார். இவர், தாரு மற்றும் துத்வா புலிகள் சரணாலயம் மற்றும் நேபாளத்தின் எல்லைக்கு அருகில் உள்ள தேராய் பகுதியில் வசிக்கிறார். தேசிய ஊரக வாழ்வாதார இயக்கத்தின் கீழ், இவர் கம்பளங்கள், கூடைகள் மற்றும் பைகள் போன்ற பொருட்களை தயாரிக்க கௌதம் சுய-வேலைவாய்ப்பு அமைப்பை ஏற்படுத்தி தனது மக்களுடன் தொழில் செய்தார். மூஞ்ச் புல் மற்றும் சணல் போன்ற மூலப்பொருட்களைப் பயன்படுத்தி மேற்கண்ட தயாரிப்புகளைச் செய்தனர்.  
2016 ம் ஆண்டில், ராணா சுமார் 800 தாரு பெண்களுக்கு பயிற்சி அளித்துள்ளார். வணிகம் விரிவடைந்தது. 2022 இல், இவர் கைவினைப்பொருட்கள் செய்ய நூற்றுக்கணக்கான பெண்களை வேலைக்கு அமர்த்தினார். ராணா தாரு ஹத் கர்கஹரேலு உத்யோக் என்ற சுயஉதவி குழுவின் தலைவராக இருந்தார், இது இயற்கைக்கான உலகளாவிய நிதியத்திலிருந்து அதன் தறிகளை மிகவும் திறமையானதாக்க உதவியைப் பெற்றது. 2019 ஆம் ஆண்டில், துத்வா புலிகள் காப்பகத்தில் சுற்றுலாப் பயணிகளுக்கு தாரு பாரம்பரியத்தைப் பற்றி தெரிவிக்கவும், உள்ளூர் பொருட்களை விற்பனை செய்யவும் பார்வையாளர்கள் மையம் கட்டப்படும் என்று அறிவிக்கப்பட்டது; இந்த திட்டத்திற்கான ஒருங்கிணைப்பாளர்களில் ராணாவும் ஒருவர்.
# ஆர்த்தி ராணா

## விருதுகள் மற்றும் அங்கீகாரம்

ராணாவின் தொழில்முனைவோர் 2016 இல் ராணி லக்ஷ்மிபாய் துணிச்சலுக்கான விருது மற்றும் கிராம ஸ்வராஜ் விருதுடன் அங்கீகரிக்கப்பட்டது.  
2022 ஆம் ஆண்டு சர்வதேச மகளிர் தினத்தன்று, ராணா தனது சமூக தொழில்முனைவோரை அங்கீகரிப்பதற்காக 2020 ஆம் ஆண்டிற்கான இந்தியாவில் பெண்களுக்கான மிக உயர்ந்த விருதான நாரி சக்தி புரஸ்கார்
# உரோமுலசு

**உரோமுலசு** என்பவர் உரோமை நிறுவியவராகத் தொன்மவியலில் குறிப்பிடப்பட்டுள்ளவரும், அதன் முதல் மன்னனும் ஆவார். உரோமின் பழைய சட்ட, அரசியல், சமய மற்றும் சமூக அமைப்புகள் பலவற்றை நிறுவியவராக உரோமுலசுவையும், அவரது சமகாலத்தவர்களையும் பல்வேறு பாரம்பரியங்கள் குறிப்பிடுகின்றன. இந்த பாரம்பரியங்களில் பெரும்பாலானவை நாட்டார் வழக்காற்றியலின் அம்சங்களை உள்ளடக்கியிருந்தாலும், இந்த தொன்மவியல் உரோமுலசுக்குக் கீழ் ஒரு வரலாற்று நபர் எந்த அளவுக்கு இருந்துள்ளார் என்பதைப் பற்றித் தெளிவாகத் தெரியவில்லை. இவருடன் தொடர்புடைய நிகழ்வுகளும், அமைப்புகளும் உரோமின் தொடக்கம் மற்றும் கலாச்சாரப் பாரம்பரியங்களைச் சுற்றியுள்ள தொன்மவியலின் மையப் பகுதிகளாக உள்ளன.
# செபாவு மாவட்டம்

**செபாவு மாவட்டம்** (மலாய் மொழி: *Daerah Sebauh*; ஆங்கிலம்: *Sebauh District*; சீனம்: 民都鲁县) என்பது மலேசியா, சரவாக் மாநிலத்தில்; பிந்துலு பிரிவில் ஒரு மாவட்டமாகும். இதன் எல்லைகளாக மிரி மாவட்டம், பாராம் மாவட்டம், காப்பிட் பிரிவு, பெலாகா மாவட்டம் மற்றும் தாதாவு மாவட்டம் ஆகியவை உள்ளன.  
செபாவு நகரம் (*Sebauh Town*), செபாவு மாவட்டத்தின் நிர்வாகம் மற்றும் பொருளாதார மையமாக விளங்குகிறது.  
செபாவு மாவட்டம்; பிந்துலு நகரத்திற்கு வடகிழக்கே 50 கி.மீ. (31 மைல்); சிபு மாவட்டத்திற்கு வடகிழக்கே 216 கி.மீ. (134 மைல்); மிரி மாவட்டத்திற்கு தென்மேற்கே 200 கி.மீ. (120 மைல்) தொலைவில் அமைந்து உள்ளது.
# செபாவு மாவட்டம்

## இனக் குழுக்கள்

செபாவு மாவட்டம் இபான் மக்கள், சீனர், மெலனாவ், மலாய் மற்றும் ஒராங் உலு மக்களின் தாயகமாக விளங்குகிறது. பெரும்பாலான இபான்கள் செபாவு மாவட்டத்தின் கிராமப்புறங்களில், அதாவது பாண்டான், இலபாங், துபாவு மற்றும் காகசு ஆகிய கிராமங்களில் பரவி உள்ளனர்.  
மெலனாவு மக்கள் அல்லது பிந்துலு மெலனாவு மக்கள் (*Melanau Bintulu*) செபாவு நகரம் மற்றும் செபாவு கிராமப்புற பகுதிகளில் மிகுதியாக உள்ளனர். செபாவு மாவட்டத்தில் 13 கிராமங்கள் மற்றும் அரசாங்கத்தால் அங்கீகரிக்கப்பட்ட 291 நீளவீடுகள் உள்ளன.
# செபாவு மாவட்டம்

## இனக் குழுக்கள்

### மலாய் மக்கள்

மலாய் மக்களில் (*Malay People*) பலர் தொடக்கத்தில் செபாவு பகுதியைச் சேர்ந்தவர்கள் அல்ல. இருப்பினும், உள்ளூர் மக்களுடன் குறிப்பாக மெலனாவு மக்களுடன் (*Melanau People*) திருமணம் செய்து கொண்டது; மலாய் மக்களை செபாவுவில் உள்ள முக்கிய இனங்களில் ஒன்றாக ஆக்கியுள்ளது.  
சீனர் மக்கள் செபாவு நகரில் அதிக அளவில் உள்ளனர். சிலர் கோலா கெபுலு (*Kuala Kebulu*) மற்றும் செலாலோங்கு (*Jelalong*) கிராமப் புறங்களில் வசிக்கின்றனர். கென்னியா (*Kenyah*), காயான் (*Kayan*), தாதாவு (*Tatau*), பெனான் (*Penan*) மற்றும் புனான் (*Punan*) போன்ற ஒராங் உலு (*Orang Ulu*) இனக்குழுவைச் சேர்ந்த மக்கள் செபாவு மாவட்டம் முழுவதும் பரவலாக உள்ளனர்.
# செபாவு மாவட்டம்

## இனக் குழுக்கள்

### வெளிநாட்டுத் தொழிலாளர்கள்

காட்டு மரங்கள் வெட்டுதல் மற்றும் காட்டு மரப் பொருள்கள் தொழில் காரணமாக வெளிநாட்டுத் தொழிலாளர்களின் எண்ணிக்கை அதிகரித்து வருகிறது. இதில் பெரும்பாலான வெளிநாட்டுத் தொழிலாளர்கள் இந்தோனேசியாவைச் சேர்ந்தவர்கள்.
# உரோமுலசும், இரீமசும்

உரோமானியத் தொன்மவியலில் **உரோமுலசும், இரீமசும்** இரட்டைக் குழந்தைகளாகப் பிறந்த சகோதரர்கள் ஆவர். இவர்களின் கதையானது உரோம் நகரம் நிறுவப்பட்டதற்கு முன் நடந்த நிகழ்வுகளையும், உரோமானிய இராச்சியம் உரோமுலசுவால் நிறுவப்பட்டதையும் குறிப்பிடுகிறது. உரோமானிய இராச்சியத்தை நிறுவுவதற்கு முன் உரோமுலசு தன் உடன் பிறந்த இரீமசைக் கொலை செய்தார். இந்த இரட்டையர்கள் குழந்தைகளாக இருந்த போது, இவர்களது குழந்தைப் பருவத்தில் ஒரு பெண் ஓநாய் இவர்களுக்குப் பாலூட்டிய சித்தரிப்பானது உரோம் நகரத்தின் மற்றும் பண்டைய உரோமின் அடையாளமாகக் குறைந்தது கி. மு. 3ஆம் நூற்றாண்டிலிருந்து இருந்து வந்துள்ளது. இந்த நிகழ்வுகள் கி. மு. 750ஆம் ஆண்டு வாக்கில் உரோம் நிறுவப்படுவதற்கு முன்னரே நடந்திருந்தாலும் இந்தத் தொன்மக் கதை குறித்து தொடக்கத்தில் எழுதப்பட்ட பதிவானது கி. மு. 3ஆம் நூற்றாண்டின் பிற்பகுதியில் இருந்து அறியப்படுகிறது.
# நுமா பாம்பிலியசு

**நுமா பாம்பிலியசு** ( கி. மு. 753 - 672, ஆட்சி 715 - 672) என்பவர் தொன்மவியலின் படி உரோமின் இரண்டாவது மன்னன் ஆவார். உரோமுலசுவுக்குப் பிறகு 1 ஆண்டு இடைவெளிக் காலம் கழிந்த பிறகு இவர் அரியணைக்கு வந்தார். இவர் சபைன் பூர்வீகத்தைக் கொண்டவராவர். உரோமானிய நாட்காட்டி, மார்சின் வழிபாட்டு முறை, ஜூபிட்டரின் வழிபாட்டு முறை, உரோமுலசுவின் வழிபாட்டு முறை மற்றும் சமயத் தலைவரின் அலுவலகம் போன்ற உரோமின் மிக முக்கியமான சமய மற்றும் அரசியல் அமைப்புகளுக்கு இவர் காரணமாகக் கூறப்படுகிறார்.
# நுமா பாம்பிலியசு

## ஆதாரங்கள்

### முதன்மை

- புளூட்டாக், *Parallel Lives*, Life of Numa Pompilius.
- லிவி, *Ab urbe condita*, Liber 1
# நுமா பாம்பிலியசு

## ஆதாரங்கள்

### இரண்டாம் நிலை

- Unearthing Rome's king from the History News Network
-
- Numa on the Ara Pacis Augustae
# ஒளிக்குவியச் சிதைவு நோய்

**ஒளிக்குவியச் சிதைவு நோய்** (*Macular degeneration*) என்பது கண்ணின் விழித்திரை மையப்பகுதியில், நிறமிப் பகுப்புகளின் அருகே அமைந்துள்ள ஒளிக்குவியம் பாதிக்கப்படுவதால் ஏற்படும் ஒரு நோயாகும். அறுபது வயதைக் கடந்தவர்களுக்கு ஏற்படும் ஒரு முக்கியமான கண்பாதிப்பாக இந்நோய் கருதப்படுகிறது. இந்நோய்ப் பாதிப்பால் பார்வை புலத்தின் மையத்தில் மங்கலாக அல்லது பார்வை இல்லாமல் போகும் நிலை உருவாகலாம்.  
ஆரம்பத்தில் பெரும்பாலும் அறிகுறிகள் எதுவும் இருப்பதில்லை.
;ஈர ஒளிக்குவியச் சிதைவு நோய்
ஒளிக்குவியத்தின் அடிப்புறத்தில் இரத்த நாளங்கள் தோன்றுவதால் இந்நோய் வகை ஏற்படுகிறது. இந்நிகழ்வு விழித்திரையில் சேர்ந்துள்ள கொழுப்புக் கழிவுகளை அகற்றுவதற்கான ஒரு முயற்சியாகத் தோன்றினாலும், இரத்த நாளங்கள் தவறான இடத்தில் உருவாகிவிடுதல், இரத்தமும் மற்ற திரவங்கலும் விழித்திரையில் கசிதல் போன்ற காரணங்களால் பார்வை மறைகிறது. கசிவு ஏற்பட்ட இடங்களில் வடுக்கள் எற்படுகின்றன. இவ்வடுக்கள் மென்மேலும் பார்வையை மறைக்கும். இத்தகைய பாதிப்பு பார்வை பறிபோவதற்கான ஆபத்தான நிலையைக் கூட உருவாக்கும்.
# ஒளிக்குவியச் சிதைவு நோய்

## தடுப்பு மற்றும் சிகிச்சை

உடற்பயிற்சி செய்வது, நன்றாக சாப்பிடுவது மற்றும் புகைபிடிக்காமல் இருப்பது ஆகியவை ஒளிக்குவியச் சிதைவு நோய் அபாயத்தைக் குறைக்கலாம். இருப்பினும், உணவுப் பொருட்கள் ஏற்கனவே நோயால் பாதிக்கப்பட்டவர்களில் நோய் முன்னேற்றத்தை குறைக்கலாம்.
# ஒளிக்குவியச் சிதைவு நோய்

## தொற்றுநோயியல்

வயது தொடர்பான ஒளிக்குவியச் சிதைவு என்பது உலகளவில் பணிபுரியும் வயதான மக்களிடையே தோன்றும் குருட்டுத்தன்மைக்கு ஒரு முக்கியக் காரணமாகும். 2020 ஆம் ஆண்டு நிலவரப்படி, இந்நோய் உலகளவில் 190 மில்லியனுக்கும் அதிகமான மக்களை பாதித்துள்ளது. மேலும் 2040 ஆம் ஆண்டளவில் 288 மில்லியனாக மக்கள் தொகையில் முதியோர்களின் விகிதம் அதிகரிக்கும் என எதிர்பார்க்கப்படுகிறது. பொதுவாக ஐம்பது வயதுக்கு மேற்பட்டவர்களுக்கு இந்நோய் ஏற்படுகிறது அமெரிக்காவில் இந்த நோய் இந்த வயதினரின் பார்வை இழப்புக்கான பொதுவான காரணமாகும். 50 முதல் 60 வயதுக்குட்பட்டவர்களில் சுமார் 0.4% பேர் இந்த நோயைக் கொண்டுள்ளனர். அதே சமயம் 60 முதல் 70 வயதுடையவர்களில் 0.7% பேருக்கும், 70 முதல் 80 வயதுடையவர்களில் 2.3% பேருக்கும், 80 வயதுக்கு மேற்பட்டவர்களில் கிட்டத்தட்ட 12% பேருக்கும் ஒளிக்குவியச் சிதைவு நோய் ஏற்படுகிறது.
# ஒளிக்குவியச் சிதைவு நோய்

## அறிகுறிகள்

ஆரம்ப அல்லது இடைநிலை ஒளிக்குவியச் சிதைவு நோய்கள் அறிகுறியற்றதாக இருக்கலாம். அல்லது ஒன்று அல்லது இரண்டு கண்களிலும் மங்கலான அல்லது குறைந்த பார்வையுடன் இருக்கலாம். ஆரம்பத்தில் வாசிப்பதில் அல்லது குறிப்பாக வெளிச்சம் குறைவாக உள்ள பகுதிகளில் வாகனம் ஓட்டுவதில் சிரமம் இருக்கலாம். மையக் காட்சிப் புலத்திலும் அதைச் சுற்றியும் குருட்டுப் புள்ளிகள் காணப்படுதல், பார்வைத் திரிபு ஆகியவை இந்நோய்க்கான இதர அறிகுறிகளாகும்.
ஒளிக்குவியச் சிதைவு தானாகவே முழு குருட்டுத்தன்மைக்கு வழிவகுக்காது. அந்த அம்சத்தில், பார்வைக் குறைபாடுள்ள ஒரு சிறிய எண்ணிக்கையிலான மக்கள் மட்டுமே முற்றிலும் பார்வையிழப்பர். ஏறக்குறைய எல்லா நிகழ்வுகளிலும், சிறிதளவு பார்வை இருக்கும். மற்ற சிக்கலான நிலைமைகள் கடுமையான பக்கவாதம், சிகிச்சையளிக்க இயலாத கண் அழுத்த நோய் போன்றவற்றுக்கும் வழிவகுக்கும். ஆனால் வெகுசில ஒளிக்குவியச் சிதைவு நோயாளிகள் மொத்த பார்வை இழப்பையும் அனுபவிக்கின்றனர்.  
ஒளிக்குவியத்தின் பரப்பளவு விழித்திரையில் 2.1% மட்டுமே உள்ளது, மீதமுள்ள 97.9% (புற புலம்) நோயால் பாதிக்கப்படாமல் உள்ளது. ஒளிக்குவியத்தின் காட்சிப் புலத்தின் ஒரு சிறிய பகுதியை வழங்கினாலும், பார்வைப் புறணியின் கிட்டத்தட்ட பாதி ஒளிக்குவியத் தகவல்களைச் செயலாக்க அர்ப்பணிக்கிறது.  
கூடுதலாக, உலர் ஒளிக்குவியச் சிதைவு நோய் உள்ளவர்கள் பெரும்பாலும் எந்த அறிகுறிகளையும் அனுபவிப்பதில்லை, ஆனால் ஒன்று அல்லது இரண்டு கண்களிலும் படிப்படியாக மங்கலான பார்வையை அனுபவிக்கலாம். ஈர ஒளிக்குவியச் சிதைவு நோய் உள்ளவர்கள் காட்சி அறிகுறிகளின் கடுமையான தொடக்கத்தை அனுபவிக்கலாம். 50 வயதிற்கு மேற்பட்டவர்களுக்கு வயதுசார் ஒளிக்குவியச் சிதைவு நோய் வரும் என வலுவாக முன்கணிக்கலாம்.
# ஒளிக்குவியச் சிதைவு நோய்

## அறிகுறிகள்

### இனக்குழுவும் வயதுசார் ஒளிக்குவிய சிதைவும்

படத்தில் விளக்கப்பட்டுள்ள முடிவுகள் அமெரிக்காவின் தேசிய கண் நிறுவனம் வழங்கிய தரவுகளிலிருந்து பெறப்பட்டது. 80 வயதுக்கு மேற்பட்டவர்களில், வெள்ளை நபர்களுக்கு கருப்பு அல்லது கருப்பு நிற நபர்களைக்காட்டிலும் வயதுசார் ஒளிக்குவியச் சிதைவு நோய் உருவாக்கும் வாய்ப்பு 6 மடங்கு அதிகம். எனவே, வெள்ளை பின்னணி வயதுசார் ஒளிக்குவியச் சிதைவு நோய்க்கு ஒரு முக்கிய ஆபத்து காரணியாகும்.
# துல்லுசு ஓசுதிலியசு

**துல்லுசு ஓசுதிலியசு** (ஆட்சி கி. மு. 672 – 640) என்பவர் தொன்மவியலின் படி உரோமின் மூன்றாவது மன்னன் ஆவார். இவர் நுமா பாம்பிலியசுவுக்குப் பிறகு ஆட்சிக்கு வந்தார். இவருக்கு முன்னிருந்த மன்னரைப் போல் இல்லாமல், துல்லுசு ஒரு போர்க் குணம் கொண்ட மன்னனாக அறியப்பட்டார். உரோமானிய வரலாற்றாளர் லிவியின் கூற்றுப் படி தனக்கு முன்னிருந்த மன்னரின் மிகுந்த அமைதியான இயல்பானது உரோமை பலவீனப்படுத்தி விட்டதாக இவர் நம்பினார். இவர் போரை விரும்பினர் என்று குறிப்பிடப்படுகிறது. உரோமின் முதல் மன்னனான உரோமுலசுவையும் விட அதிக போர்க் குணம் கொண்டவராக இருந்தார் என்று குறிப்பிடப்படுகிறது. இவரது இறப்பு குறித்த பதிவுகள் ஒன்றிலிருந்து மற்றொன்று மாறுபடுகின்றன. லிவியின் தொன்மவியல் கதையின் படி இவர் ஜூப்பிட்டரைக் கோபப்படுத்தினார், ஜூப்பிட்டர் ஒரு மின்னலைக் கொண்டு தாக்கிய இவரைக் கொன்றார். தொன்மவியல் அல்லாத மற்ற நூல்கள் 32 ஆண்டுகள் ஆட்சி செய்ததற்குப் பிறகு இவர் பிளேக் நோயால் இறந்தார் என்று குறிப்பிடுகின்றன.
# அபிமன்யூ (யானை)

**அபிமன்யூ** என்பது இந்தியாவைச்சேர்ந்த ஆசிய யானையாகும். இது கர்நாடகாவின் அடர்ந்த காட்டுப்பகுதியில்
(born ) பிறந்திருக்கலாம். 2020 ம் ஆண்டில் இருந்து விஜயதசமி நாளில் கர்நாடக மாநிலத்தின் மைசூரு நகரில் நடைபெறும் மைசூரு தசரா விழாவின் சிறப்பான தங்க அம்பாரியின் முதன்மை யானையாக இருந்து வருகிறது. இந்து இதிகாசமான மகாபாரதத்தின் முக்கியக் கதாபாத்திரமான அர்ஜூனனின் மகனாகிய அபிமன்யூவின் பெயராலே இந்த யானையும் **அபிமன்யூ** என்று பெயரிடப்பட்டுள்ளது.
# அபிமன்யூ (யானை)

## பிறப்பும் வாழ்வும்

1977 ஆம் ஆண்டு ஹெப்பல்லா காட்டில் இருந்து பிடித்துக்கொண்டு வரப்பட்டு குடகு மாவட்டத்தின் தித்திமதியில் அமைந்துள்ள மத்திகோடு யானைகள் முகாமிற்கு கொண்டு வரப்பட்டது. 2007 ஆம் ஆண்டிலிருந்தே அபிமன்யூ யானையும் அதன் கூட்டாளிகளான யானைகளோடு மைசூரின் தசரா கொண்டாட்டத்தில் ஈடுபடுத்தப்பட்டு வந்தது.
அம்பாரியை சுமந்து செல்லும் யானைகளுக்கு பல வருடங்களுக்கு முன்பாகவே பாகன்களால் பயிற்சி அளிக்கப்பட்டு வருகிறது. பலராமன் என்ற யானை 1999 மற்றும் 2011க்குமிடையில் பதின்மூன்று முறை அம்பாரியை எடுத்துச் சென்றதோடு மொத்தமாக 19க்கும் மேற்பட்ட முறை ஊர்வலத்தில் முதன்மை யானையாக பங்கேற்ற பெருமையைக் கொண்டுள்ளது. 2012 இல் அதனிடமிருந்து அர்ச்சுனன் என்ற யானை பொறுப்பேற்றது. அம்பாரி சுமக்கும் யானையாக அதன் தேர்வு அக்டோபர் 2012இல் அமைப்பாளர்களால் உறுதிப்படுத்தப்பட்டது. அதன் தொடர்ச்சியாக இந்த அபிமன்யூ (யானை) 2020ம் ஆண்டு முதல் சாமுண்டி தேவியின் சிலையை தங்க அம்பாரியில் சுமந்து செல்லும் முதன்மை யானையாக இருந்து வருகிறது.
# கோமல் கோத்தாரி

**கோமல் கோத்தாரி** (*Komal Kothari*) என்பவர் இராசத்தான் மாநிலத்தினைச் சேர்ந்த இந்திய நாட்டுப்புற கலைஞர் மற்றும் பாடகர் ஆவார்.
# கோமல் கோத்தாரி

## பணி

கோத்தாரியின் நாட்டுப்புறக் கதைகளின் பல பகுதிகள் பற்றிய ஆய்வு செய்துள்ளார். இது இவரது வளர்ச்சிக்கு வழிவகுத்தது. குறிப்பாக, இவர் நாட்டுப்புற இசைக்கருவிகள், செவிவழி மரபுகள் மற்றும் பொம்மலாட்டம் பற்றிய ஆய்வில் சிறப்பான பங்களிப்பினை செய்துள்ளார்.  
கோத்தாரி லங்கா மற்றும் மங்கனியார் நாட்டுப்புற இசையின் புரவலராகவும் இருந்தார். மங்கனியர் நாட்டுப்புறப்பாடல்கள் 'பிச்சைக்காரர்கள்' என்று மொழிபெயர்க்கப்பட்டுள்ளது. தற்போது *மெராசிக்கு* இழிவான வார்த்தையாகப் பயன்படுத்தப்படுகிறது. இவர்தான் முதலில் இவற்றைப் பதிவுசெய்து, இவர்களின் பாரம்பரியப் பகுதிகளிலிருந்து வெளிக்கொணர உதவினார். இதற்காக, 'பிரேர்ணா ' என்ற பத்திரிகையையும் நிறுவினார்.  
கோத்தாரி, சண்டி தான் தேத்தா என்பவரால் நிறுவப்பட்ட *ரூபயன் சன்ஸ்தானின்* தலைவராகவும் இருந்தார். மேலும் ராஜஸ்தானின் நாட்டுப்புறக் கதைகள், கலைகள் மற்றும் இசையை ஆவணப்படுத்தும் நிறுவனத்தில் ராஜஸ்தானின் பொருண்டா கிராமத்தில் விஜயதன் தேத்தாவுடன் பணிபுரிந்தார். மேலும் இவரது பணியின் பெரும்பகுதியை ராஜஸ்தான் சங்கீத நாடகத்தில் கழிந்தது. இவர் ஏப்ரல் 2004-ல் புற்றுநோய் காரணமாக இறந்தார்.
# கோமல் கோத்தாரி

## விருதுகள்

- பத்மசிறீ-1983
- பத்ம பூசண்-2004
- ராஜஸ்தான் ரத்னா விருது 2012
# கோமல் கோத்தாரி

## சிறப்பு

1979ஆம் ஆண்டு இவரது இனமரபு இசை ஆய்வியல் பணி பற்றிய ஒரு ஆவணப்படமும் இவரது வாழ்க்கை மற்றும் படைப்புகள் பற்றிய மற்றொரு படமும் (*கோமல் டா*), கொலம்பியா பல்கலைக்கழக நூலகத்தில் காப்பகப்படுத்தப்பட்டுள்ளன.
# கோமல் கோத்தாரி

## வெளியீடுகள்

- *மோனோகிராப் ஆன் லங்காசு:ராஜஸ்தானின் ஒரு நாட்டுப்புற இசைக்கலைஞர் சாதி*. 1960.
- *போல்க் மியூசிகள் இன்ஸ்ட்ருமென்சு ஆப் ராஜஸ்தான்:அ ஃபோலியோ*. ராஜஸ்தான் நாட்டுப்புறவியல் நிறுவனம், 1977.
- *காட்சு ஆப் தி பைவேஸ்*. நவீன கலை அருங்காட்சியகம், ஆக்ஸ்போர்டு. 1982..
- *ராஜஸ்தான்: தி லிவ்விங் டிரிடிசன்*, பிரகாஷ் புத்தக நிலையம். 2000. ஐஎஸ்பிஎன்&nbsp;81-7234-031-1.
- *லைப் அண்டு ஒர்க் ஆப் பத்ம பூசண் சிறீ கோமல் கோத்தாரி (1929-2004)*, கோமல் கோத்தாரி, தேசிய நாட்டுப்புற உதவி மையம், 2004.
- *பார்ட்சு, பாலாட்கள் மற்றும் பவுண்டிர்சு: டேனியல் நியூமன், ஷுபா சௌதுரி, கோமல் கோத்தாரி ஆகியோரால் மேற்கு ராஜஸ்தானில் உள்ள இசை மரபுகளின் எத்னோகிராஃபிக் அட்லஸ்* . சீகல், 2007. ஐஎஸ்பிஎன்&nbsp;1-905422-07-5 .
# பண்பாட்டு நிறுவனம்

**பண்பாட்டு நிறுவனம்** (*Cultural institution*) அல்லது **பண்பாட்டு அமைப்பு** என்பது பண்பாடு சார்ந்த ஒரு அமைப்பாகும். இது பண்பாட்டை பாதுகாக்க அல்லது மேம்படுத்துவதற்காகச்செயல்படுகிறது. இந்த சொல் குறிப்பாக பொது மற்றும் தொண்டு நிறுவனங்களில் பயன்படுத்தப்படுகிறது. ஆனால் இதன் பொருள் வரம்பு மிகவும் பரந்ததாக இருக்கும். நவீன சமுதாயத்தில் பண்பாட்டு நிறுவனங்களாக அருங்காட்சியகங்கள், நூலகங்கள், காப்பகங்கள், தேவாலயங்கள், கலைக்கூடங்கள், திரையரங்குகள், கச்சேரி அரங்குகள் மற்றும் இசைநாடகக் கொட்டகை முதலியன உள்ளன.
# பண்பாட்டு நிறுவனம்

## மேலும் பார்க்கவும்

- கன்பூசியஸ் நிறுவனம்
# கேரள நாட்டுப்புற அகாதமி

**கேரள நாட்டுப்புற அகாதமி** (*Kerala Folklore Academy*) என்பது கேரள அரசாங்கத்தால் உருவாக்கப்பட்ட கலாச்சார விவகாரங்களுக்கான ஒரு தன்னாட்சி மையம் ஆகும். இந்த அமைப்பு கலாச்சார விவகாரங்கள் துறையின் கீழ் செயல்படுகிறது. இது 28 சூன் 1995 அன்று கேரளாவின் பாரம்பரிய கலை வடிவங்களை ஊக்குவிக்கவும் முன்னிறுத்தவும் நிறுவப்பட்டது. இந்த நிறுவனம் கண்ணூர், என்ற இடத்தில் அமைந்துள்ளது. இந்த அகாதமி நாட்டுப்புறவியல் பற்றிய ஆய்வு மற்றும் ஆராய்ச்சியை ஊக்குவிக்கக் காலாண்டு ஆய்விதழை வெளியிடுகிறது. மேலும் கேரளாவின் நாட்டுப்புறவியல் பற்றிய 25க்கும் மேற்பட்ட புத்தகங்களை வெளியிட்டுள்ளது. இந்நிறுவனம் கேரளாவின் 100 வகையான நாட்டுப்புறக் கலை வடிவங்கள் அடங்கிய தொகுப்பு ஒன்றினையும் இரண்டு அகராதிகளையும் தயாரித்துள்ளது. இதில் ஒன்று சாவிட்டு நாடகம் மற்றும் மற்றொன்று பியரி மொழி குறித்தது.
# கேரள நாட்டுப்புற அகாதமி

## வரலாறு

கேரள நாட்டுப்புற அகாதமி நிறுவனம் 1955ஆம் ஆண்டின் திருவிதாங்கூர் கொச்சி இலக்கியம், அறிவியல் மற்றும் தொண்டு சங்கங்கள் பதிவுச் சட்டத்தின் கீழ் உருவாக்கப்பட்டது. 20 சனவரி 1996 முதல் இது செயல்படத் தொடங்கியது.
# கேரள நாட்டுப்புற அகாதமி

## விருதுகள்

கேரள நாட்டுப்புற அகாதமி பிரபலமான கலைஞர்கள் மற்றும் நாட்டுப்புறவியல் துறையில் நிபுணர்களுக்குப் பரிசுகள் மற்றும் ஆய்வு உதவித்தொகையினை வழங்குகிறது. உதவித்தொகை ஒவ்வொன்றும் ரூபாய் 15000 மற்றும் மேற்கோள் ஆகியவற்றை உள்ளடக்கியது. நாட்டுப்புறவியல் விருதுகள் மற்றும் புத்தக விருது ரூபாய் 7500 மற்றும் சான்றிதழைக் கொண்டுள்ளது. *குருபூஜை* மற்றும் *யுவபிரதிபா* விருது பெற்றவர்களுக்கு தலா ரூபாய் 5000 மற்றும் பாராட்டுச் சான்றிதழ் வழங்கப்படும்.  
**பி. கே. காலான் விருது**  
கேரள நாட்டுப்புற அகாதமியின் முன்னாள் தலைவரும், கதிகா கலைஞரும், சமூக ஆர்வலருமான பி. கே. காலான் பெயரில் 2008ல் பி. கே. காலான் விருது நிறுவப்பட்டது. இது நாட்டுப்புற கலை வடிவங்கள் துறையில் பங்களிப்புகளுக்காக வழங்கப்படுகிறது. இந்த விருதினைப் பெறுபவர் ரூபாய் 100,000 ரொக்கப் பரிசுடன், சான்றிதழ் மற்றும் சிலை ஒன்றினைப் பரிசாகப் பெறுவார்.
| } |
| --- |
# சேனை முதலியார்

**விசுவக்சேனர்** (*Vishvaksena*) என்பவர் இந்து தெய்வமான திருமாலின் இராணுவத் தளபதியாவார். இவர் தமிழில் சேனை முதலியார் என்று அழைக்கப்படுகிறார். எந்த ஒரு வைணவ சடங்குகள் நடக்கும் முன் சேனை முதலியார் வைணவர்களால் வணங்கப்படுகிறார். முக்கியமான பாஞ்சராத்திரம், வைகானசம் ஆகம கோயில்களில் இவர் இருப்பார். வைணவ கோவில் திருவிழாக்களில் நடக்கும் முன் வணங்கப்படுகிறார்.
# சேனை முதலியார்

## சேனை முதலியாரின் தோற்றம்

விஷ்வக்ஸேனரைப் பற்றி பஞ்சராத்திர ஆகமத்தில் உள்ள லட்சுமி தந்திரம் கூறுகிறது சேனை முதலியார் நான்கு கைகளுடன் பாஞ்சசன்யம், தாமரையை பிடித்துக் கொண்டு இருப்பார். மற்றொரு இருக் கைகளில், இவர் ஒரு வாள், ஒரு தடியை ஏந்திக் கொண்டு இருப்பதாக கூறப்படுகிறது. மஞ்சளாடை அணிந்து இருப்பார் மற்றும் கண்கள் பளபளப்பாக இருக்கும், தாடி மற்றும் புருவம், நான்கு பற்கள். சேனை முதலியார் திருமாலின் அனைத்து ஆயுதங்கள் ஏந்தி கொண்டு இருப்பார், ஶ்ரீவஸ்தா போன்ற திருமாலின் சின்னங்களும் உட்படும். திருப்பதி ஏழுமலையான் கோயிலில் சேனை முதலியார் நான்கு கைகளுடன் மேல் இரண்டு கைகளில் சுதர்சன சக்கரமும் பாஞ்சசன்யமும் ஏந்தி கொண்டு உள்ளார், கீழ் இரண்டு கைகளில் கதையை ஏந்தி கொண்டு அவ்கானா ஹஸ்தத்தில் காட்சியளிக்கிறார்.
# சேனை முதலியார்

## புராணம்

சேனை முதலியார் வர்ணனின் மகனாவார். சேனை முதலியார் திருமாலின் படைகளின் தளபதி பட்டத்தை பெறுவதற்காக திருப்பதி ஏழுமலையான் இடம் வேண்டினார் என்று ஒரு புராணம் கூறுகிறது.  
*கூர்மம் புராணத்தின்* படி*,* சிவன் பிட்சாடனர் வடிவத்தில்வைகுந்தத்திற்கு வருகை தந்தார், வைகுந்த வாயில் காவலரான சேனை முதலியார், சிவனை அடையாளம் காணாமல் அவரை உள்ளே செல்ல அனுமதிக்கவில்லை பிட்சாடனர் ரூபத்தில் இருந்த சிவன் தனது பயங்கரமான வடிவத்தை எடுத்து விஷ்வக்ஸேனருடன் போர் புரிந்தார். இருப்பினும், காலவேகத்தை விஷ்வக்சேனன் தோற்கடித்தான். சேனை முதலியார் பைரவரை நோக்கிச் சென்றதால், பைரவரே தனது திருசூலத்தை எடுத்து விஷ்வக்சேனரைக் கொன்று அவரது சடலத்தை அதன் மீது ஏற்றினார். பைரவரின் இந்த வடிவம் கண்கலமூர்த்தி என்று அழைக்கப்படுகிறது.
# திமில்மூக்குக் குழிவிரியன்

**திமில்மூக்குக் குழிவிரியன்** இது ஒரு நச்சு விரியன் சிற்றினமாகும்.
# திமில்மூக்குக் குழிவிரியன்

## விளக்கம்

, இந்தியா.]]
*இந்தப் பாம்பு* சராசரியாக 30-45 &nbsp;செமீ (11¾-17¾ அங்குலம்) வரை (வால் உட்பட) வளரும். கண்களுக்கும் நாசித் துவாரத்திற்கும் இடையே ஒரு குழிவான வெப்ப உணர் உறுப்பைக் கொண்டிருக்கும். சுற்றி இருப்பதை உணர்வதற்கும், இரையைப் பிரிப்பதற்கும் இது உதவுகிறது. இதன் உடல் நிறம் இலைச் சருகுகளில் உருமறைப்பு செய்யத்தக்கதாக இருக்கும். இவை அச்சுறுத்தலுக்கு ஆளானால் தலையைத் தூக்கி எச்சரிக்கும்.  
தலையின் பக்கவாட்டில் நாசித்துவாரத்தில் துவங்கும் வெள்ளை நிறக் கோடு கழுத்து வரை நீண்டிருக்கும். வயிறு பழுப்பு அல்லது மஞ்சள் நிறத்தில் இருக்கும். வால் முனை மஞ்சள் அல்லது சிவப்பு நிறத்தில் இருக்கும்.
# திமில்மூக்குக் குழிவிரியன்

## நஞ்சு

*திமில்மூக்குக் குழிவிரியன்* கடித்தால், அதனால் தீங்கு நேராது என்று முன்னர் கருதப்பட்டாலும், இப்போது இரத்த உறைவு மற்றும் கடிய சிறுநீரகக் காயம் போன்ற தீவிர சிக்கல்கள் ஏற்படுத்துவதாக அறியப்படுகிறது. கடிபட்ட சில மணிநேரங்களுக்குள் சிகிச்சையளிக்கப்படாவிட்டால், கடிபட்ட மனிதர்களுக்கு ஆபத்து நேரலாம். துவக்கத்தில் இது இலங்கையில் அதிக நஞ்சுள்ள பாம்புகள் பட்டியலில் சேர்க்கப்படவில்லை என்றாலும், தற்போது இது அதிக நஞ்சுள்ளதாகவும், இலங்கை மற்றும் இந்தியாவின் தென்மேற்கு கடற்கரையில் காணப்பபடும் மருத்துவ ரீதியாக முக்கியமான நச்சுப்பாம்புகளில் ஒன்றாகவும் கருதப்படுகிறது.
# திமில்மூக்குக் குழிவிரியன்

## இனப்பெருக்கம்

திமில்மூக்குக் குழிவிரியனின் வயது வந்த பெண் பாம்புகள் மார்ச் முதல் சூலை வரை குட்டிகளை இடுகின்றன. பிறந்த குட்டிகள் 13-14.5&nbsp;செமீ (5⅛-5¾ அங்குலம்) நீளம் இருக்கும்.
# தாதாவு மாவட்டம்

**தாதாவு மாவட்டம்** (மலாய் மொழி: *Daerah Tatau*; ஆங்கிலம்: *Tatau District*; சீனம்: 右区) என்பது மலேசியா, சரவாக் மாநிலத்தில்; பிந்துலு பிரிவில் ஒரு மாவட்டமாகும்.  
இதன் மொத்த பரப்பளவு 4,945.80 சதுர கி.மீ.; தலைநகரம் தாதாவு நகரம். மாவட்ட அலுவலகம் பிந்துலு நகரத்தில் உள்ளது.
# தாதாவு மாவட்டம்

## வரலாறு

19-ஆம் நூற்றாண்டுக்கு முன்னர், தாதாவு ஆற்றுப் பகுதி, புரூணை சுல்தானகத்தின் (*Bruneian Empire*) கட்டுப்பாட்டின் கீழ் இருந்தது. 1861-ஆம் ஆண்டில், அந்தப் பகுதி வெள்ளை இராசா (*Raj of Sarawak*) ஜேம்சு புரூக்கிற்கு (*James Brooke*) வழங்கப்பட்டது. பின்னர் சரவாக் இராச்சியத்தின் (*Sultanate of Sarawak*) ஒரு பகுதியாக இணைக்கப்பட்டது.  
1800-ஆம் ஆண்டுகளில், சரவாக் நிலப்பகுதி புரூணை சுல்தானகத்திற்கு சொந்தமான ஒரு காலனியாக இருந்தது. 1946-ஆம் ஆண்டு சரவாக்கைப் பிரித்தானிய அரசாங்கம் எடுத்துக் கொள்ளும் வரையில் சரவாக் இராச்சியத்தை வெள்ளை இராசாக்கள் 95 ஆண்டு காலம் ஆட்சி செய்தார்கள்.  
ஜேம்சு புரூக் முதன்முதலில் போர்னியோ தீவிற்கு வந்தபோது, சரவாக் நிலப்பகுதி புருணை சுல்தானகத்தின் அடிமை மாநிலமாக இருந்தது. அரசாங்க அமைப்பு முறை புரூணை அரசாங்க நிர்வாகத்தை அடிப்படையாகக் கொண்டு இயங்கி வந்தது.
# தாதாவு மாவட்டம்

## இனக்குழுக்கள்

தாதாவு மாவட்டம் இபான், சீனர், மெலனாவ், மலாய் மற்றும் ஒராங் உலு மக்களின் தாயகமாக விளங்குகிறது. பெரும்பாலான இபான்கள் தாதாவு மாவட்டத்தின் கிராமப் புறங்களில் பரவி உள்ளனர்.  
தாதாவு மாவட்டத்தின் தனித்துவமான ஓர் இனக்குழு உள்ளது. சரவாக்கில் வேறு எங்கும் இல்லை. அந்தக் குழுவின் பெயர் தாதாவு இனக்குழு ("Tatau People").
# தாதாவு மாவட்டம்

## இனக்குழுக்கள்

### இபான் மக்கள்

இபான் மக்கள் தாதாவு நகரம் மற்றும் தாதாவு கிராமப்புறப் பகுதிகளில் மிகுதியாக உள்ளனர். மலாய் மக்களில் பலர் தொடக்கத்தில் தாதாவு பகுதியைச் சேர்ந்தவர்கள் அல்ல. இருப்பினும், உள்ளூர் மக்களுடன் குறிப்பாக மெலனாவு மக்களுடன் திருமணம் செய்து கொண்டது; மலாய் மக்களை தாதாவுவில் உள்ள முக்கிய இனங்களில் ஒன்றாக ஆக்கியுள்ளது.  
சீனர் மக்கள் தாதாவு நகரில் அதிக அளவில் உள்ளனர். சிலர் கோலா தாதாவு (*Kuala Tatau*) மற்றும் சங்கான் (*Sangan*) கிராமப் புறங்களில் வசிக்கின்றனர். கென்னியா (*Kenyah*), காயான் (*Kayan*), தாதாவு (*Tatau*), பெனான் (*Penan*) மற்றும் புனான் (*Punan*) போன்ற ஒராங் உலு (*Orang Ulu*) இனக்குழுவைச் சேர்ந்த மக்கள் தாதாவு மாவட்டம் முழுவதும் பரவலாக உள்ளனர்.
# தாதாவு மாவட்டம்

## இனக்குழுக்கள்

### கென்னியா மக்கள்

கென்னியா மக்களில் பெரும்பாலோர் நிங் (*Ng*), தாவு (*Tau*), கோலா பாக்கியாவு (*Kuala Baggiau*) மற்றும் சுங்கை அனாப் (*Sungai Anap*) போன்ற கிராமப் புறங்களின் உள்பகுதிகளில் வாழ்கின்றனர்.  
காட்டு மரங்கள் வெட்டுதல் மற்றும் காட்டு மரப் பொருள்கள் தொழில் காரணமாக வெளிநாட்டுத் தொழிலாளர்களின் எண்ணிக்கை அதிகரித்து வருகிறது. இதில் பெரும்பாலான வெளிநாட்டுத் தொழிலாளர்கள் இந்தோனேசியாவைச் சேர்ந்தவர்கள்.  
**இனவாரியாக தாதாவு மக்கள் தொகை**  
| மாவட்டம் | மொத்த
மக்கள் தொகை | மலாய் | இபான் | பிடாயூ | மெலனாவு | இதர
பூமிபுத்திரா | சீனர்கள் | இதர
பூமிபுத்திரா
அல்லாதவர் | மற்றவர் |  |
| --- | --- | --- | --- | --- | --- | --- | --- | --- | --- | --- |
| தாதாவு | 28,900
*(100%)* | 1,200
*(4.2%)* | 18,200
*(63.0%)* | 200
*(0.7%)* | 1,700
*(5.9%)* | 2,800
*(9.7%)* | 1,500
*(5.2%)* | 100
*(0.3%)* | 3,300
*(11.4%)* | } |
# பேரி விக்கா

**பேரி விக்கா** (*Faery Wicca*) அல்லது விக்கா எனப்படும் நவீன பாரம்பரியம் எழுத்தாளர் கிச்மா டீபனிச்சால் நிறுவப்பட்டது.  
செல்டிக் மக்களுக்கு புராண முன்னோடியான துவாதா டி டானானின் மரபுகளை மீட்டெடுப்பதாக டீபனிச்சின் இப்பாரம்பரியத்தைப் பின்பற்றுபவர்கள் கூறுகின்றனர். எவ்வாறாயினும், பண்டைய செல்டிக் மற்றும் செல்டிக் புராணம் ஆகியவற்றை நன்கு அறிந்தவர்களால் இது சர்ச்சைக்குரியது.  
செல்டிக் வரலாறு, புராணக்கதை, சூடோ வரலாறு, கற்பனை மற்றும் பலவிதமான செல்டிக் அல்லாத மூலங்களின் ஆசிரியரின் விளக்கத்திலிருந்து, ச்டீபனிச்சின் பேரி விக்கா ஓரளவு ஈரானிய புராணம் மீது தாராளமாக ஈர்க்கிறது.  
பேரி விக்கா, விக்டர் ஆண்டர்சன் (கவிஞர்) குழுவான தீவிரமான பேரிகள் உடன் நேரடியாக தொடர்புடையது அல்ல.  
பண்டைய செல்ட்ஸ் மற்றும் நவீன செல்ட்ஸ் மத்தியில் நடைமுறையில் உள்ள சில பழக்கவழக்கங்களிலிருந்து பேரி விக்கா உத்வேகம் பெறக்கூடும் என்றாலும், பாரம்பரிய கெயில்ஸ் கலாச்சாரங்கள் "தேவதை நம்பிக்கையை" விட மற்ற நவீன விக்கான் மரபுகளுடன் அதிகம் பகிர்ந்து கொள்கிறது என அறியப்படுகிறது.
# சுரேகா யாதவ்

**சுரேகா யாதவ்** (*Surekha Yadav*) **சுரேகா சங்கர் யாதவ்** (பிறப்பு 2 செப்டம்பர் 1965) இந்தியாவில் உள்ள இந்திய இரயில்வேயின் ஒரு பெண் லோகோபைலட் (இரயில் ஓட்டுநர்) ஆவார். 1988-ல் இந்தியாவின் முதல் பெண் ரயில் ஓட்டுனரானார். ஏப்ரல் 2000-ல் அப்போதைய இரயில்வே அமைச்சராக இருந்த மம்தா பானர்ஜியால் நான்கு பெருநகரங்களில் அறிமுகப்படுத்தப்பட்ட போது மத்திய ரயில்வேக்கான முதல் "பெண்கள் சிறப்பு" உள்ளூர் ரயிலை இவர் ஓட்டினார். 8 மார்ச் 2011 அன்று, அனைத்துலக பெண்கள் நாள் அன்று, புனேவிலிருந்து சத்திரபதி சிவாசி தொடருந்து நிலையம் வரை " தக்காண ராணி" என்ற வண்டியை ஓட்டிச் சென்ற ஆசியாவின் முதல் பெண் ரயில் ஓட்டுனர் என்ற பெருமையை பெற்றார். மத்திய ரயில்வே மண்டலத்தின் தலைமையகமான மும்பையின் அப்போதைய நகரத்தந்தை சிரத்தா ஜாதவ் இவரை வரவேற்றார். பத்து வருடங்கள் கழித்து மும்பையில் இருந்து இலக்னோவிற்கு அனைத்து பெண் குழுவினரையும் ஓட்டிச் சென்று சாதனையை இவர் மீண்டும் செய்தார்.
# சுரேகா யாதவ்

## ஆரம்ப கால வாழ்க்கை

சுரேகா மகாராட்டிராவில் உள்ள சாத்தாராவில் 2 செப்டம்பர் 1965 அன்று சோனாபாய் மற்றும் விவசாயியான இராம்சந்திர போசலேவுக்கு ஐந்து குழந்தைகளில் மூத்த மகளாகப் பிறந்தார். சாத்தாராவில் உள்ள புனித பால் கான்வென்ட் உயர்நிலைப் பள்ளியில் ஆரம்பப் பள்ளிப்படிப்பை முடித்த பிறகு, தொழில் பயிற்சியில் சேர்ந்தார் பின்னர் மேற்கு மகாராட்டிராவின் சத்தாரா மாவட்டத்தில் உள்ள கராத்திலுள்ள அரசு பாலிடெக்னிக்கில் மின்னியல் பொறியியல் பட்டம் முடித்தார் முதுகலை பட்டம் பெற கல்லூரி படிப்பைத் தொடர விரும்பினார். ஆனால் இந்திய இரயில்வேயில் பெற்ற ஒரு வேலை வாய்ப்பு இவரது மேற்படிப்புக்கு முற்றுப்புள்ளி வைத்தது.
# சீனாவில் பெண்கள்

**சீனாவில் பெண்கள்** (*Women in China*) பல கலாச்சாரங்களில் உள்ள பெண்களைப் போலவே சீனாவில் பெண்களும் வரலாற்று ரீதியாக ஒடுக்கப்பட்டுள்ளனர். ஆயிரக்கணக்கான ஆண்டுகளாக, சீனாவில் பெண்கள் ஆணாதிக்க சமூக ஒழுங்கின் கீழ் வாழ்ந்தனர். இது கன்பூசியஸ் போதனையான "மகப்பேறு" என்பதின் கீழ் வைகைப்படுத்தப்பட்டனர்.  
சீனப் பொதுவுடமைக் கட்சியின் தொடக்கத்தில் இருந்தே பெண்கள் விடுதலையை அடைவது என்பது அவர்களது நிகழ்ச்சி நிரலில் உள்ளது. 1949 இல் கம்யூனிஸ்ட் கையகப்படுத்தப்பட்ட உடனேயே, மா சே துங் சீனாவின் விடுதலையில் பெண்கள் வகிக்கும் புரட்சிகர பங்கைக் குறிக்கும் வகையில் உழைக்கும் பெண்களுக்கான ஒரு சொல்லை மாற்றினார்.அனைத்துலக பெண்கள் நாளின் முதல் கொண்டாட்டம் இதனுடன் தொடர்புடைய பிரதிநிதித்துவ உத்திகளை ஒருங்கிணைத்தது.
# சீனாவில் பெண்கள்

## மாவோ காலம்

மாவோ காலத்தில், பாலின சமத்துவத்தை மேம்படுத்த பல கொள்கைகள் மேற்கொள்ளப்பட்டன. மே 1, 1950 இல் இயற்றப்பட்ட புதிய திருமணச் சட்டம் கட்டாயத் திருமணம் மற்றும் துணைவியை சட்டவிரோதமாக்கியது. மாபெரும் முன்னோக்கிய பாய்ச்சலால் மொத்த உற்பத்தித் திறனை மேம்படுத்துவதில் கவனம் செலுத்தும் அதே வேளையில், பெண்களுக்கு வேலை வாய்ப்புகளை உருவாக்கியது. இருப்பினும், அவை இன்னும் புறப் பாத்திரங்களாகவே இருந்த. மேலும் முடிவெடுக்கும் நிலைகளுக்கு அரிதாகவே உயர்ந்தன. பணியிடங்களில் ஓய்வின்றி பணிபுரியும் பெண்களை "இரும்புப் பெண்களாக" பிரதிநிதித்துவப்படுத்துவது. பெண்கள் இன்னும் எடுக்க வேண்டிய கட்டாயத்தில் இருந்த குறைக்கப்படாத வீட்டுச் சுமையை நிராகரித்து, பெண்களின் தனித்துவத்தை ஒரே மாதிரியாக மாற்றியது.
# சீனாவில் பெண்கள்

## மாவோ காலம்

### திருமணம் மற்றும் குடும்பக் கட்டுப்பாடு

புரட்சிக்கு முந்தைய சீனாவில் பாரம்பரிய திருமணம் என்பது தனிநபர்களுக்கிடையில் அல்லாமல் குடும்பங்களுக்கு இடையேயான ஒப்பந்தமாகும். விரைவில் வரவிருக்கும் மணமகன் மற்றும் மணமகளின் பெற்றோர்கள் இரு குடும்பத்தினருக்கும் இடையேயான கூட்டணிக்கு முக்கியத்துவம் கொடுத்து திருமணத்தை ஏற்பாடு செய்தனர் . காதல் அல்லது ஈர்ப்பைக் காட்டிலும் குடும்பத் தேவைகள் மற்றும் சாத்தியமான துணையின் சமூகப் பொருளாதார நிலை ஆகியவற்றின் அடிப்படையில் வாழ்க்கைத் துணையைத் தேர்ந்தெடுப்பது இதில் அடங்கும்.
# சீனாவில் பெண்களின் ஆரோக்கியம்

**சீனாவில் பெண்களின் ஆரோக்கியம்** (Women's health in China) என்பது சீன மக்கள் குடியரசில் பெண்களின் ஆரோக்கியத்தைக் குறிக்கிறது. இது சீனாவில் ஆண்களின் ஆரோக்கியத்திலிருந்து பல வழிகளில் வேறுபட்டது. ஆரோக்கியம், பொதுவாக, உலக சுகாதார அமைப்பின் அரசியலமைப்பில் "முழுமையான உடல், மன மற்றும் சமூக நல்வாழ்வின் நிலை மற்றும் நோய் அல்லது உடல் பலவீனம் இல்லாதது மட்டுமல்ல" என வரையறுக்கப்பட்டுள்ளது. கடந்த ஏழு தசாப்தங்களில் சீனாவின் வரலாற்றுச் சூழல்கள் மற்றும் பொருளாதார வளர்ச்சியில் சீனப் பெண்களின் ஆரோக்கியத்தின் சூழ்நிலை மிகவும் உறுதியாக உள்ளது. சீனாவில் பெண்களின் ஆரோக்கியம் பற்றிய வரலாற்றுக் கண்ணோட்டமானது, சீர்திருத்தத்திற்கு முந்தைய காலகட்டத்திலும் (1949-1978) மற்றும் 1978 முதல் சீர்திருத்தத்திற்குப் பிந்தைய காலத்திலும் பெண்களுக்கான சுகாதாரக் கொள்கைகள் மற்றும் அதன் விளைவுகளை ஆய்வு செய்வதாகும்.  
பொதுவாக, 1949 இல் சீன மக்கள் குடியரசு நிறுவப்பட்டதிலிருந்து சீனாவில் பெண்களின் ஆரோக்கியம் குறிப்பிடத்தக்க முன்னேற்றங்களைக் கண்டுள்ளது, குழந்தை இறப்பு விகிதம், உடல் தரக் குறியீடு போன்ற பல முன்னேற்றம் காணப்பட்டது. இது சீனாவின் கிராமப்புற கிராமங்களில் அடிப்படை மருத்துவப் பயிற்சி பெற்று பணிபுரிந்த சுகாதார வழங்குநர்கள், நகர சுகாதார மையங்கள் மற்றும் நாட்டு மருத்துவமனைகள் என மூன்று அடுக்கு அமைப்பைக் கொண்டிருந்தது. 1970களின் இறுதியில், 90% கிராமப்புற கிராமங்கள் கூட்டுறவு மருத்துவத் திட்டங்களை அமைத்தன. இதை செயல்படுத்தல் சீனாவில் பெண்களின் ஆரோக்கியம் உட்பட மக்கள்தொகை ஆரோக்கியத்தில் குறிப்பிடத்தக்க முன்னேற்றத்தைக் கண்டுள்ளது. பெண் குழந்தை இறப்பு விகிதம் 1953 இல் 1000 க்கு 170 ஆக இருந்து 1957 இல் 136 ஆக குறைந்துள்ளது. பிறக்கும் போது பெண்களின் சராசரி ஆயுட்காலம் 1949 இல் 44.8 இல் இருந்து 1975 இல் 67.1 ஆக உயர்ந்தது  
}}
# சீனாவில் பெண் சிசுக்கொலை

**சீனாவில் பெண் சிசுக்கொலை** (Female infanticide in China) என்பது 2,000 ஆண்டுகள் வரலாறைக் கொண்டது. பதினாறாம் நூற்றாண்டின் பிற்பகுதியில் கிறிஸ்தவ மறை பணியாளர்கள் சீனாவிற்கு வந்தபோது, புதிதாகப் பிறந்த குழந்தைகள் ஆறுகளிலோ அல்லது குப்பைக் குவியல்களிலோ வீசப்படுவதைக் கண்டனர். பதினேழாம் நூற்றாண்டில் மத்தேயோ ரீச்சி இந்த நடைமுறை சீனாவின் பல மாகாணங்களில் நிகழ்ந்ததாக ஆவணப்படுத்தினார். மேலும் பெண் சிசுக் கொலைக்கு வறுமையே முதன்மைக் காரணம் என்று கூறினார். இந்த நடைமுறை 19 ஆம் நூற்றாண்டு வரை தொடர்ந்தது. பொதுவுடமை சகாப்தத்தின் போது வேகமாக வீழ்ச்சியடைந்தது, ஆனால் 1980 களின் முற்பகுதியில் ஒரு குழந்தை கொள்கை அறிமுகப்படுத்தப்பட்டதில் இருந்து மீண்டும் ஒரு பிரச்சினையாக உள்ளது. 2020 மக்கள்தொகை கணக்கெடுப்பு சீனாவின் பிரதான நிலப்பரப்பில் 105.07 ஆண்-பெண் விகிதத்தைக் காட்டியது, சீன மக்கள் குடியரசு மக்கள்தொகை கணக்கெடுப்பை நடத்தத் தொடங்கியதிலிருந்து இது மிகக் குறைவு.
# சீனாவில் பெண் சிசுக்கொலை

## வரலாறு

19 ஆம் நூற்றாண்டில் இந்த நடைமுறை பரவலாக இருந்தது. கிங் நூல்களில் இருந்து வாசிப்புகள் *ni nü* (பெண்களை மூழ்கடிப்பது) என்ற வார்த்தையின் பரவலைக் காட்டுகின்றன. மேலும் பெண் குழந்தைகளைக் கொல்வதற்கு நீரில் மூழ்கடிப்பது மிகவும் பொதுவான முறையாகும். மூச்சுத்திணறல் மற்றும் பட்டினி போன்றவை பயன்படுத்தப்பட்ட மற்ற முறைகள். குழந்தை ஒரு மரக்கூடையில் வைக்கப்பட்டது. புத்த கன்னியாஸ்திரிகள் ஒரு குழந்தையை விட்டுச் செல்வதற்காக "குழந்தை கோபுரங்களை" உருவாக்கினர். 1845 ஆம் ஆண்டில் ஜியாங்சி மாகாணத்தில், ஒரு மறைபணியாளர் ஒருவர், இந்தக் குழந்தைகள் இரண்டு நாட்கள் வரை உயிர் பிழைத்ததாகவும், அந்த வழியாகச் செல்பவர்கள் குழந்தையைப் புறக்கணிப்பார்கள் என்றும் எழுதினார். மறைபணியாளர் டேவிட் அபீல் 1844 இல் அனைத்து பெண் குழந்தைகளில் நான்கில் ஒரு பங்கு முதல் மூன்றில் ஒரு பங்கு வரை பிறக்கும்போதே அல்லது அதற்குப் பிறகு கொல்லப்பட்டதாக அறிவித்தார்.
# காணாமல் போகும் மகளிருக்கான விசாரணை ஆணையம்

**காணாமல் போன பெண்கள் விசாரணை ஆணையம்** (*Missing Women Commission of Inquiry*) என்பது பிரிட்டிசு கொலம்பியாவில் துணைநிலை ஆளுநரால் செப்டம்பர் 27, 2010 அன்று, காணாமல் போன மற்றும் கொலை செய்யப்பட்ட பெண்களின் புகார்களுக்கு சட்ட அமலாக்கத்தின் பதிலை மதிப்பீடு செய்ய உத்தரவிட்டது. ஆணையம் தனது விசாரணையை டிசம்பர் 2012 இல் முடித்து, மாகாண அரசு மற்றும் தொடர்புடைய சட்ட அமலாக்கத்திற்கு 63 பரிந்துரைகளை கோடிட்டுக் காட்டியது. விசாரணை அமைப்பு பல்வேறு பொது சமூகக் குழுக்கள் மற்றும் பழங்குடியின சமூகங்களிடமிருந்து விமர்சனங்களைப் பெற்றது. அதன் விசாரணை அமைப்பு மற்றும் அதன் பரிந்துரைகளை நிறைவேற்ற விசாரணையின் பின்னர் அரசாங்க நடவடிக்கை இல்லாதது.
# காணாமல் போகும் மகளிருக்கான விசாரணை ஆணையம்

## வரலாறு

திசம்பர் 9, 2007 அன்று, போர்ட் கோக்விட்லாமில் பன்றி வளர்த்து வந்த இராபர்ட் பிக்டன் என்பவன் ஆறு பெண்களின் மரணத்தில் தண்டனை பெற்றான். வான்கூவரின் டவுன்டவுன் ஈஸ்ட்ஸைச் சேர்ன் மீது குற்றம் சாட்டப்பட்டது. இருப்பினும், இந்த குற்றச்சாட்டுகள் 2010 இல் அரசால் நிறுத்தப்பட்டது. திசம்பர் 2007 இல், அவனுக்கு ஆயுள் தண்டனை விதிக்கப்பட்டது, 25 ஆண்டுகள் பிணையில் வர வாய்ப்பில்லை. கனடிய சட்டத்தின் கீழ் கொலைக்கு கிடைத்த மிக நீண்ட தண்டனை இதுவாகும்.  
பிக்டன் கைது செய்யப்பட்டதைத் தொடர்ந்து, மார்ச் 1997 இல் பாலியல் தொழிலாளியின் கொலை முயற்சி குற்றச்சாட்டுக்கு அதிக கவனம் செலுத்தப்பட்டது. பண்ணையில் ஏற்பட்ட தகராறில் பிக்டன் அவளை பலமுறை கத்தியால் குத்தியதாகக் கூறப்பட்டது. பாதிக்கப்பட்ட பெண், பிக்டன் தன்னை கைவிலங்கிட்டதாகவும், ஆனால் பல காயங்களை ஏற்படுத்தி ஆயுதத்தால் குத்திவிட்டு தப்பிச் சென்றதாகவும் காவல்துறைக்கு தகவல் கொடுத்தார். சனவரி 1998 இல் குற்றச்சாட்டு தள்ளுபடி செய்யப்பட்டது. பிக்டனுக்கு எதிரான 1997 குற்றச்சாட்டுகள் ஏன் நிறுத்தப்பட்டன என்பதை மதிப்பிடுவது ஆணையத்தின் ஆணையில் அடங்கும்.
# காணாமல் போகும் பெண்கள்

**காணாமல் போகும் பெண்கள்** (*Missing women*) என்ற சொல், ஒரு பிராந்தியத்தில் அல்லது நாட்டில் எதிர்பார்க்கப்படும் பெண்களின் எண்ணிக்கையுடன் ஒப்பிடும்போது பெண்களின் எண்ணிக்கையில் பற்றாக்குறையைக் குறிக்கிறது. இது பெரும்பாலும் ஆண்-பெண் பாலின விகிதங்கள் மூலம் அளவிடப்படுகிறது. மேலும் பால் தெரிவு கருக்கலைப்பு, பெண் சிசுக் கொலை மற்றும் பெண் குழந்தைகளுக்கு போதுமான சுகாதாரம் மற்றும் ஊட்டச்சத்து ஆகியவற்றால் ஏற்படுகிறது என்று கருதப்படுகிறது. 1970களில் இருந்து வணிகரீதியாகக் கிடைக்கப்பெற்ற மகப்பேறுக்கு முற்பட்ட பாலினத் தேர்வை செயல்படுத்தும் தொழில்நுட்பங்கள், பெண் குழந்தைகளைக் காணாமல் போவதற்கு ஒரு பெரிய உந்துதலாக இருப்பதாக வாதிடப்படுகிறது.  
இந்த நிகழ்வை முதன்முதலில் பொருளியலுக்கான நோபல் நினைவுப் பரிசு|பெற்ற பொருளாதார நிபுணர் அமர்த்தியா சென் 1990 இல் *நியூயார்க் ரிவ்யூ ஆஃப் புக்ஸில்* ஒரு கட்டுரையில் குறிப்பிட்டார். மேலும் அவரது அடுத்தடுத்த கல்விப் பணிகளில் இது விரிவாக்கப்பட்டது. நூறு மில்லியனுக்கும் அதிகமான பெண்கள் "காணாமல்" அல்லது "போய்விட்டதாக" சென் முதலில் மதிப்பிட்டார். பின்னர் ஆராய்ச்சியாளர்கள் வேறுபட்ட எண்களைக் கண்டறிந்தனர். சமீபத்திய மதிப்பீடுகள் சுமார் 90-101 மில்லியன் பெண்கள் என மதிப்பிடப்பட்டுள்ளது.. இந்த விளைவுகள் பொதுவாக ஆசியாவில் உள்ள நாடுகளில் (இந்தியா மற்றும் சீனாவில் அதிக எண்ணிக்கையில் உள்ளன).மத்திய கிழக்கு மற்றும் வடக்கு ஆப்பிரிக்காவில் குவிந்துள்ளன. இருப்பினும், அமெரிக்காவில் உள்ள சீன மற்றும் இந்திய குடியேற்ற சமூகங்களிலும் இந்த ஏற்றத்தாழ்வு கண்டறியப்பட்டுள்ளது. இருப்பினும் ஆசியாவைக் காட்டிலும் மிகக் குறைந்த அளவில் உள்ளது. 1991 மற்றும் 2004 க்கு இடையில் சுமார் 2000 சீன மற்றும் இந்திய பெண் கருக்கள் கருக்கலைக்கப்பட்டன. மேலும் 1980 ஆண்டு வரை ஒரு பற்றாக்குறை கண்டறியப்பட்டது. முன்னாள் சோவியத் ஒன்றியத்தில் உள்ள சில நாடுகளில் , 1989 புரட்சிக்குப் பிறகு, குறிப்பாக காகசஸ் பிராந்தியத்தில் பெண் பிறப்புகளில் சரிவு ஏற்பட்டது. மேற்கத்திய உலகில் 1980 களில் இருந்து பெண் பிறப்பு வியத்தகு வீழ்ச்சியைக் கண்டது.
# காணாமல் போகும் பெண்கள்

## இதனையும் காண்க

- இந்தியாவில் பெண்கருக் கலைப்பு
- இந்தியாவில் பாலினப் பாகுபாடு
# தினேஷ் சந்திர சின்ஹா

**தினேஷ் சந்திர சின்ஹா** (Dinesh Chandra Sinha ) ஒரு இந்திய அறிஞர், கல்வியாளர், நாட்டுப்புறவியலாளர், வரலாற்றாசிரியர் ஆவார். கிழக்கு வங்காளத்தைச் சேர்ந்த கவிகன் எனும் நிகழ்த்துக்கலையை ஆராய்ச்சி செய்ததன் மூலம் அறியப்படுகிறார்.
# தினேஷ் சந்திர சின்ஹா

## ஆரம்பகால வாழ்க்கை

சின்ஹா 1935ம் ஆண்டு, பிரிவினைக்கு முந்தைய வங்காளத்தில் (இன்றைய பங்களாதேஷ் ) நவகாளி மாவட்டத்தில் சிந்துர்கைட் –பாபுபூர் என்னும் கிராமத்தில் பிறந்தார். சின்ஹா தனது 11 வது வயதில் நவகாளி இனப்படுகொலையால் பாதிப்படைந்து தனது பூர்வீக வீட்டை விட்டு குடும்பத்துடன் நவகாளியை விட்டு தப்பிச்சென்றார். வங்கப் பிரிவினைக்குப் பின்னர் கொல்கத்தாவிற்குக் குடிபெயர்ந்தார்.
# தினேஷ் சந்திர சின்ஹா

## குடும்பம் மற்றும் பிற்கால வாழ்க்கை

சின்ஹாவிற்கு உடன்பிறந்தோர் 3 தம்பிகள் மற்றும் ஒரு தங்கை ஆவர். குழந்தைப்பருவத்திலேயே இவரது ஒரு தம்பியும் ஒரு தங்கையும் நோய்வாய்ப்பட்டு இறந்தனர். சின்ஹாவின் தந்தை உடல்நலக்குறைவால் 1942-ஆம் ஆண்டில் மரணமடைந்தார். நவகாளியிலிருந்து புலம் பெயர்ந்த பிறகு சின்ஹாவின் குடும்பத்தினர் பட்டாநகரில் குடியேறினர். சின்ஹா திருமணம் செய்து கொள்ளாமல் பிரம்மச்சரிய வாழ்வை மேற்கொண்டார் 1989 -ஆம் ஆண்டு சின்ஹாவின் அன்னை மரணமடைந்தார். 2006-ஆம் ஆண்டு இவருக்குப் புற்றுநோய் இருப்பது கண்டறியப்பட்டு தொடர் சிகிச்சை அளிக்கப்பட்டு வந்தது.
# இறப்பு

2014-ஆம் ஆண்டு ஜனவரியில் இவரது தம்பிக்கு ஏற்பட்ட மாரடைப்பால் பெரும் அதிர்ச்சிக்கு உள்ளானர். இவரது தம்பி மாரடைப்பிலிருந்து மீண்டபிறகும் இவரால் அதிர்ச்சியில் இருந்து மீள முடியாத காரணத்தால் சின்ஹாவின் உடல்நிலை மோசமடையத் தொடங்கியது. 2014ம் ஆண்டு மே மாதம், மருத்துவமனையில் அனுமதிக்கப்பட்டு அடுத்த நாள் சிகிச்சை பலனின்றி உயிரிழந்தார்
# இறப்பு

## பணி

சின்ஹா கல்கத்தா பல்கலைக்கழகத்தில் பல்கலைக்கழகப் பணியில் சேர்ந்தார். பணியில் இருந்தபோது, தனது படிப்பையும் ஆராய்ச்சியையும் தொடர்ந்து மேற்கொண்டு முனைவர் பட்டம் பெற்றார். சர் அசுதோஷ் தங்கப் பதக்கம், சரோஜினி பாசு தங்கப் பதக்கம் மற்றும் கிரிஃபித் நினைவு பரிசு ஆகியவை பல்வேறு தலைப்புகளில் ஆராய்ச்சி செய்ததற்காக அவருக்கு வழங்கப்பட்டது. இவர் 1995 இல் கல்கத்தா பல்கலைக்கழகத்தின் துணைப் பதிவாளராகப் பணியாற்றி ஓய்வு பெற்றார்.
# இறப்பு

## விருதுகள்

சர் அசுதோஷ் தங்கப் பதக்கம்  
சரோஜினி பாசு தங்கப் பதக்கம்  
கிரிஃபித் நினைவு பரிசு
# பெண்கள் சுயதொழில் சங்கம்

**சுயதொழில் பெண்கள் சங்கம்** (*Self Employed Women's Association *), பல இந்திய மொழிகளில் "சேவை" என்று பொருள்படும். இந்தியாவின் அகமதாபாத்தில் உள்ள ஒரு தொழிற்சங்கமான இது குறைந்த வருமானம் கொண்ட, சுதந்திரமாக வேலை செய்யும் பெண் தொழிலாளர்களின் உரிமைகளை ஊக்குவிக்கிறது. இந்தியாவில் 8 மாநிலங்களில் சுமார் 2 மில்லியன் தொழிலாளர்கள் சுயதொழில் பெண்கள் சங்கத்தில் உறுப்பினர்களாக உள்ளனர் . சுயதொழில் புரியும் பெண்கள், ஒரு நிலையான முதலாளி-பணியாளர் உறவு இல்லாதவர்கள் மற்றும் முறையாக வேலை செய்யும் தொழிலாளர்களைப் போல நிலையான சம்பளம் மற்றும் சமூகப் பாதுகாப்பைப் பெறாதவர்கள் மிகவும் ஆபத்தான வருமானம் மற்றும் வாழ்க்கையைக் கொண்டவர்கள் என வரையறுக்கப்படுகிறார்கள். ஒரு பெண் வேலை, வருமானம், உணவு மற்றும் சுகாதாரப் பாதுகாப்பு, குழந்தைப் பராமரிப்பு, காப்பீடு, ஓய்வூதியம் மற்றும் தங்குமிடம் போன்ற சமூகப் பாதுகாப்பை உறுதிப்படுத்தும் முழு வேலைவாய்ப்பின் இலக்கைச் சுற்றி சங்கம் ஏற்பாடு செய்கிறது. இந்த இலக்குகளை அடைவதற்குப் பின்னால் உள்ள கொள்கைகள் போராட்டம் மற்றும் மேம்பாடு ஆகும், அதாவது முறையே பங்குதாரர்களுடன் பேச்சுவார்த்தை மற்றும் சேவைகளை வழங்குதல். . 2008 ஆம் ஆண்டின் நிதி நெருக்கடிக்கு முன்பே, இந்தியாவின் உழைக்கும் மக்களில் 90% க்கும் அதிகமானோர் முறைசாரா துறையில் இருந்தனர் (சகுந்தலா 2015), மற்றும் 2009 இல் 94% உழைக்கும் பெண்கள் முறைசாரா துறையில் பணிபுரிந்தனர் (பட் 2009). இந்தியாவின் வரலாறு மற்றும் ஆணாதிக்க அமைப்புகளும் இந்த ஏற்றத்தாழ்வுக்கு பங்களிக்கின்றன. ஏனெனில் பாரம்பரிய பாலின பாத்திரங்கள் வழக்கமான, பாதுகாப்பான உழைப்பு வடிவங்களில் இருந்து பெண்களை விலக்குகின்றன.
# பேனா நினைவுச் சின்னம்

**பேனா நினைவுச் சின்னம்** (*Pen Monument*) திமுக தலைவரும், தமிழகத்தின் முன்னாள் முதல்வருமான மு. கருணாநிதியின் இலக்கியப் பங்களிப்பை நினைவுகூரும் வகையில், சென்னை மெரீனா கடற்கரையில் இருந்து 360 மீ தொலைவில் வங்கக் கடலில் முத்தமிழ் அறிஞர் டாக்டர் கலைஞர் பேனா நினைவுச் சின்னம் அமைக்கப்பட உள்ளது. 81 கோடி ரூபாய் செலவில் தமிழக அரசின் பொதுப்பணித்துறை இதன் கட்டுமானத்தில் ஈடுபடும் என திட்டமிடப்பட்டுள்ளது. நினைவுச் சின்னம் கடலுக்குள் 134 அடி உயரத்தில் பேனா வடிவில் அமைய தமிழ்நாடு அரசு திட்டமிட்டிருக்கிறது.
# பேனா நினைவுச் சின்னம்

## பின்னணி

பேனா நினைவுச்சின்னம் பற்றிய விவரங்கள் அடங்கிய முதல் திட்டம் 2022 ஆம் ஆண்டு சூலை மாதத்தில் வெளிவந்தது. இது மெரினா கடற்கரையில் உள்ள தண்ணீரில் கட்டப்பட்டு, தற்போது கடற்கரையில் இருக்கும் கருணாநிதி நினைவிடத்துடன் 650 மீட்டர் நீளமுள்ள பாலம் மூலம் இணைக்கப்படும். திட்டத்தின் படி, நினைவுச்சின்னத்தின் வடிவமைப்பு, பண்டைய மற்றும் சமகாலத் தமிழின் மூன்று அடிப்படைத் தூண்களான இயல் (கவிதை மற்றும் இலக்கியம்), இசை (இசை) மற்றும் நாடகம் (நாடகம்) ஆகியவற்றிற்கு அவர் ஆற்றிய பல பங்களிப்பைக் குறிக்கும் பேனா வடிவத்தில் இருக்க வேண்டும் என முன்மொழியப்பட்டது.
# பேனா நினைவுச் சின்னம்

## வடிவமைப்பு

இந்த நினைவுச்சின்னத்தின் வடிவமைப்பு, தமிழ்நாட்டில் மிகவும் துல்லியமாக கையால் செய்யப்பட்ட பாரம்பரிய கர்நாடக இசைக் கருவியான வீணையை அடிப்படையாகக் கொண்டது என்று ஆவணம் கூறுகிறது. தும்பா பேனா பீடத்தையும், கழுத்து பகுதி நீண்ட பாலங்களையும், இசை துளை ஒரு பேனா சிலையையும், ஆப்பு பாலத்தின் மீது இழுவிசை விதானத்தையும் குறிக்கப் பயன்படுகிறது. நினைவு பீடத்தில் உள்ள இயற்கை தோட்டத்திற்கான வடிவமைப்பு சிக்கு கோலத்தால் ஈர்க்கப்பட்டதாகும். சிக்கு கோலம் தமிழ் பெண்கள் தங்கள் வீடுகளில் வரைந்த பாரம்பரிய ஓவியமாகும். இதில் புள்ளிகள் மற்றும் வட்டங்களைப் பயன்படுத்தி வடிவியல் வடிவம் உருவாக்கப்பட்டுள்ளது. நினைவிடத்திற்கு உள்நாட்டில் வாங்கப்பட்ட பளிங்கு கருங்கற்கள் பயன்படுத்தப்படும் எனவும் அறிவிக்கப்பட்டது.
# சீமா ஜெயச்சந்திரன்

**சீமா ஜெயச்சந்திரன்** (*Seema Jayachandran*) ஒரு பொருளாதார நிபுணரான இவர் தற்போது பிரின்ஸ்டன் பல்கலைக்கழகத்தில் பொருளாதார பேராசிரியராக பணிபுரிகிறார். இவரது ஆராய்ச்சி ஆர்வங்களில் வளர்ச்சிப் பொருளாதாரம், சுகாதாரப் பொருளாதாரம் மற்றும் தொழிலாளர் பொருளாதாரம் ஆகியவை அடங்கும்.
# சீமா ஜெயச்சந்திரன்

## சுயசரிதை

சீமா ஜெயச்சந்திரன் 1993 இல் மசாசூசெட்ஸ் தொழில்நுட்பக் கழகத்தில் மின் பொறியியலில் இளம் அறிவியல் பட்டம் பெற்றார். மார்ஷல் அறிஞராக, ஆக்சுபோர்டு பல்கலைக்கழகத்தில் இயற்பியல் மற்றும் தத்துவம் படித்தார். 1997 இல், ஆர்வர்டு பல்கலைக்கழகத்தில் இயற்பியலில் பட்டப்படிப்பைத் தொடங்கினார், ஆனால் 2004 இல் பொருளாதாரத்தில் ஆராய்ச்சியை முடித்தார்.
# சீமா ஜெயச்சந்திரன்

## ஆராய்ச்சி

சீமா ஜெயச்சந்திரனின் ஆராய்ச்சி ஆரோக்கியம், வளர்ச்சிப் பொருளாதாரம் மற்றும் சுற்றுச்சூழல் பொருளாதாரம் ஆகியவற்றில் கவனம் செலுத்துகிறது. இவரது ஆராய்ச்சி 2011 இல் ஸ்லோன் ரிசர்ச் பெல்லோஷிப், 2011 இல் NSF தொழில் விருது, மற்றும் 2018 இல் அமெரிக்காவின் சுற்றுச்சூழல் சங்கத்தின் நிலைத்தன்மை அறிவியல் விருது உட்பட பல விருதுகள் மூலம் அங்கீகரிக்கப்பட்டுள்ளது.  
இவரது பணிகளில் பெரும்பாலானவை ஆப்பிரிக்கா மற்றும் தெற்காசியாவில் தாய் மற்றும் குழந்தை ஆரோக்கியம் உட்பட வளர்ச்சிப் பொருளாதாரத்தில் கவனம் செலுத்துகின்றன. மேலும் இவரது ஆராய்ச்சியின் கணிசமான அமைப்பு பாலின வேறுபாடுகளைப் பற்றியது. இந்தியாவில், சிறிய குடும்பங்களுக்கான ஆசைக்கும் குறைந்தபட்சம் ஒரு மகனையாவது பெற்றுக்கொள்ள வேண்டும் என்ற ஆசைக்கும் இடையே ஒரு பதற்றம் இருப்பதை கண்டறிந்தார். இந்தியாவில் "காணாமல் போகும் பெண்களின்" எண்ணிக்கையில் மூன்றில் ஒரு பங்கு முதல் பாதி வரை கருவுறுதல் குறைவினால் விளக்க முடியும் என்று மதிப்பிடுகிறார். எரிகா பீல்ட் மற்றும் ரோகினி பாண்டே ஆகியோருடன் பணிபுரிந்ததில், இந்தியாவில் ஆணாதிக்க பாலின விதிமுறைகள் பெண் தொழில்முனைவோரைக் கட்டுப்படுத்துகின்றன, முஸ்லீம் பெண்கள் (அதிக கட்டுப்பாடுகளைக் கொண்ட சமூக கலாச்சாரக் குழு) வணிகப் பயிற்சியிலிருந்து பயனடைய முடியாது என்பதற்கான ஆதாரங்களையும் அவர் கண்டறிந்தார்.
# சீமா ஜெயச்சந்திரன்

## முக்கியப் படைப்புகள்

-
- Jayachandran, Seema. "Selling labor low: Wage responses to productivity shocks in developing countries." Journal of political Economy 114, no. 3 (2006): 538-575.
- Jayachandran, Seema, and Adriana Lleras-Muney. "Life expectancy and human capital investments: Evidence from maternal mortality declines." The Quarterly Journal of Economics 124, no. 1 (2009): 349-397.
-
- Jayachandran, Seema, and Ilyana Kuziemko. "Why do mothers breastfeed girls less than boys? Evidence and implications for child health in India." The Quarterly journal of economics 126, no. 3 (2011): 1485-1538.
- Field, Erica, Seema Jayachandran, and Rohini Pande. "Do traditional institutions constrain female entrepreneurship? A field experiment on business training in India." American Economic Review 100, no. 2 (2010): 125-29.
- Jayachandran, Seema, and Michael Kremer. "Odious debt." American Economic Review 96, no. 1 (2006): 82-92.
- Jayachandran, Seema, Joost De Laat, Eric F. Lambin, Charlotte Y. Stanton, Robin Audy, and Nancy E. Thomas. "Cash for carbon: A randomized trial of payments for ecosystem services to reduce deforestation." Science 357, no. 6348 (2017): 267-273.
# தெலாங் ஊசான் மாவட்டம்

**தெலாங்கு ஊசான் மாவட்டம்** (மலாய் மொழி: *Daerah Telang Usan*; ஆங்கிலம்: *Telang Usan District*) என்பது மலேசியா, சரவாக் மாநிலத்தில்; சிபு பிரிவில்; ஒரு மாவட்டமாகும். இந்த மாவட்டத்தின் நிர்வாகத் தலைமையிடம் தெலாங்கு ஊசான் நகரம்.  
இந்த மாவட்டம் பாராம் ஆற்றின் *(Baram River)* கரையில், ஆற்றின் முகப்பில் இருந்து 100 கி.மீ. உட்பாகத்தில் உள்ளது. தெலாங்கு ஊசான் மாவட்டத்திற்கு பெலாகா மாவட்டம், முலு மாவட்டம், மருடி மாவட்டம் ஆகிய மாவட்டங்கள் எல்லைகளாக உள்ளன.
# தெலாங் ஊசான் மாவட்டம்

## இனக்குழுக்கள்

தெலாங்கு ஊசான் மாவட்டம் கென்னியா, காயான், பெனான் எனும் ஒராங் உலு மக்களின் தாயகமாக விளங்குகிறது. பெரும்பாலான கென்னியா மக்கள், தெலாங்கு ஊசான் மாவட்டத்தின் கிராமப் புறங்களில் பரவி உள்ளனர்.
# தெலாங் ஊசான் மாவட்டம்

## சமூக பொருளாதார நடவடிக்கைகள்

1970-களின் நடுப்பகுதியில் லோங் லாமா (*Long Lama*) பகுதியில் காட்டு மரங்களை வெட்டும் நடவடிக்கைகள் தொடங்கின. தெலாங்கு ஊசான் மாவட்டத்தில் இருந்தவர்களுக்கு வேலை வாய்ப்புகள் கிடைத்தன. அந்த நடவடிக்கைகள் வருமானத்தையும் உருவாக்கித் தந்தன.  
இப்போது அந்த மரம் வெட்டும் செயல்பாடு குறைந்து, செம்பனைத் தோட்டத் திட்டங்களுக்கு (*Projek Perladangan Kelapa Sawit*) மாற்றப்பட்டு உள்ளது.
# ரோகினி பாண்டே

**ரோகினி பாண்டே** (Rohini Pande) ஒரு பொருளாதார நிபுணர் ஆவார். இவர் தற்போது ஹென்றி ஜே. ஹென்ஸ் II பொருளாதாரப் பேராசிரியராகவும், யேல் பல்கலைக்கழகத்தில் பொருளாதார வளர்ச்சி மையத்தின் இயக்குநராகவும் உள்ளார். முன்பு ஆர்வர்டு கென்னடி பள்ளியில் சர்வதேச அரசியல் பொருளாதாரத்தின் ரபிக் ஹரிரி பேராசிரியராகவும், முகமது கமல் பொதுக் கொள்கை பேராசிரியராகவும் இருந்தார். பாண்டே, ஆர்வர்டு பல்கலைக்கழகத்தின் கொள்கை வடிவமைப்பு ஆராய்ச்சி திட்டத்திற்கான சான்றுகளில் சர்வதேச வளர்ச்சிக்கான மையத்தின் இணை இயக்குநராக இருந்தார் மேலும், அப்துல் லத்தீஃப் ஜமீல் வறுமை நடவடிக்கை ஆய்வகத்தின்,மாசாச்சூசெட்சு தொழில்நுட்பக் கழகத்தின் இயக்குநர்கள் குழுவில் பணியாற்றுகிறார். இவர் ஆராய்ச்சி மற்றும் பொருளாதார பகுப்பாய்வு மேம்பாட்டு பணியகத்தின், பொருளாதாரத் தொழிலில் பெண்களின் நிலை குறித்த குழுவில் மற்றும் அமெரிக்க பொருளாதார சங்கத்தின் இணை ஆசிரியராகவும் பணியாற்றுகிறார். முக்கியமாக வளரும் நாடுகளில் பல்வேறு வகையான மறுவிநியோகத்தின் அரசியல் மற்றும் விளைவுகளின் பொருளாதார பகுப்பாய்வில் இவரது ஆராய்ச்சி கவனம் செலுத்துகிறது. ஆளுமை மற்றும் பொறுப்புக்கூறல், பெண்கள் அதிகாரமளித்தல், வறுமையில் கடனின் பங்கு, சுற்றுச்சூழலின் பொருளாதார அம்சங்கள் மற்றும் இந்தத் துறைகளில் கொள்கை வடிவமைப்பின் திறன் ஆகிய துறைகளில் அவரது சிறந்த மற்றும் அனுபவபூர்வமான கண்டுபிடிப்புகள், சமூக அறிவியலுக்கான இன்ஃபோசிஸ் பரிசை 2022 வென்றது.
# சீதா ராமன் (தமிழ் தொலைக்காட்சித் தொடர்)

**சீதா ராமன்** (*Seetha Raman*) என்பது ஜீ தமிழ் தொலைக்காட்சியில் ஒளிபரப்பான குடும்ப பின்னணியைக் கொண்ட காதல் தொலைக்காட்சி நாடகத் தொடர் ஆகும். இத்தொடரில் பிரியங்கா நல்கரி ஸ்ரீ பிரியங்கா, ரேசுமா பசுபுலேட்டி மற்றும் செய் டிசோசா ஆகியோர் நடித்துள்ளனர்.  
இந்த தொடர் 20 பெப்ரவரி 2023 ஆம் ஆண்டு முதல் மே 4, 2024 வரை திங்கள் முதல் சனி வரை ஒளிபரப்பாகி, 352 அத்தியாயங்களுடன் நிறைவு பெற்றது.
# சீதா ராமன் (தமிழ் தொலைக்காட்சித் தொடர்)

## கதை

சீதாவின் (பிரியங்கா நல்காரி) மூத்த சகோதரி மதுமிதா தான் முன்பு காதலித்த ராம் (செய் டிசோசா) என்ற நபரை சீதா திருமணம் செய்து கொள்ளும் கதை. ஆனால் அவள் மூத்த சகோதரி தோற்றத்தால் சமூகம் மற்றும் ராமனின் குடும்பத்தில் இருந்து நிராகரிப்பை எதிர்கொண்டாள். எல்லா முரண்பாடுகளையும் மீறி தன் கணவனை வெல்வதில் சீதை எப்படி உறுதியாக இருக்கிறாள் என்பதை கதை சொல்கிறது.
# சீதா ராமன் (தமிழ் தொலைக்காட்சித் தொடர்)

## நடிகர்கள்

### முக்கியக் கதாபாத்திரம்

- சீதையாக பிரியங்கா நல்காரி / ஸ்ரீ பிரியங்கா
- ராமாக செய் டிசோசா
# சீதா ராமன் (தமிழ் தொலைக்காட்சித் தொடர்)

## நடிகர்கள்

### தொடர்புடையவர்கள்

- ரேச்மா பசுபுலேட்டி
- மதுமிதாவாக அக்சிதா போப்பையா
- ராணி
- பிரகாசு ராசன்
- சாக்சி சிவா
- வினோதினி
- பிரபாகரன்
- நான்சி
- சிரிபிரியா
# சீதா ராமன் (தமிழ் தொலைக்காட்சித் தொடர்)

## தயாரிப்பு

### நடிப்பு

ரோஜா (தொலைக்காட்சித் தொடர்) புகழ் பிரியங்கா நல்கரி சீதையாக முக்கியக் கதாபாத்திரத்தில் நடிக்கிறார். அவருக்கு ஜோடியாக செய் டிசோசா ஆண் கதாநாயகனாக நடிக்கிறார். நடிகை ராணி மற்றும் ரேச்மா பசுபுலேட்டி முக்கிய வேடத்தில் நடிக்க தேர்ந்தெடுக்கப்பட்டுள்ளது.சாக்சி சிவா மற்றும் வினோதினி சீதை மற்றும் மதுமிதாவின் அப்பா மற்றும் அம்மாவாக நடித்துள்ளனர்.
# சீதா ராமன் (தமிழ் தொலைக்காட்சித் தொடர்)

## தயாரிப்பு

### வெளிவரும் தேதி

இதன் முதல் விளம்பரம் 2023 சனவரி 31 அன்று வெளியிடப்பட்டது. இதில் கதாநாயகி பிரியங்கா நல்காரி அறுமுகத்துடன் தலைப்பின் பெயர் வெளியிடப்பட்டது. இரண்டாவது விளம்பரம் 2023 பெப்ரவரி 3 அன்று வெளியிடப்பட்டது. இதில் பிரியங்கா நல்காரி , கதாநாயகன் செய் டிசோசா, ரேச்மா பசுபுலேட்டி மற்றும் அக்சிதா போபையா ஆகியோர் 2 நிமிட கதைப் பாடலை வெளிப்படுத்தினர்.
# வெள்ளோடு

**வெள்ளோடு** என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 272 மீட்டர் உயரத்தில் அமைந்துள்ள வெள்ளோடு பகுதியின் புவியியல் ஆள்கூறுகள், (அதாவது, 11°14'02.8"N, 77°39'31.0"E) ஆகும். பெருந்துறை, முகாசி அனுமன்பள்ளி, அரச்சலூர், கனகபுரம், கஸ்பாபேட்டை மற்றும் கவுண்டிச்சிபாளையம் ஆகியவை வெள்ளோடு பகுதிக்கு அருகிலுள்ள முக்கிய புறநகர்ப் பகுதிகளாகும்.  
ஈரோடு மாவட்டத்திலுள்ள முக்கியமான சுற்றுலாத் தலமாக, இங்குள்ள வெள்ளோடு பறவைகள் சரணாலயம் விளங்குகிறது. இச்சரணாலயத்தில் சுமார் ரூ.4.90 கோடி செலவில் மேம்பாட்டுப் பணிகள் மேற்கொள்ளப்பட்டுள்ளன. வனத்துறை கட்டுப்பாட்டிலுள்ள இந்த சரணாலயத்தில் 190 ஏக்கர் பரப்பளவில் குளம் ஒன்று உள்ளது. 'சர்வதேச முக்கியத்துவம் வாய்ந்த ஈரநிலம்' என்று 'ராம்சார்' அமைப்பால் அங்கீகாரம் அடைந்துள்ளது.  
வெள்ளோடு பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கே.இ.பிரகாஷ், 2024 ஆம் ஆண்டு நடத்தப்பட்ட தேர்தலில் வெற்றி பெற்றார்.